title: 2005/902/EK,Euratom: A Tanács határozata ( 2005. december 12. ) a Tanács elnöki tisztsége betöltési sorrendjének meghatározásáról

text:
               15.12.2005

               HU

               Az Európai Unió Hivatalos Lapja

               L 328/60

      A TANÁCS HATÁROZATA

   (2005. december 12.)
   a Tanács elnöki tisztsége betöltési sorrendjének meghatározásáról
   (2005/902/EK, Euratom)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 203. cikke második bekezdésére,
   tekintettel az Európai Atomenergia-közösséget létrehozó szerződésre és különösen annak 116. cikke második bekezdésére,
   tekintettel az Európai Unióról szóló szerződésre és különösen annak 28. cikke (1) bekezdésére és 41. cikke (1) bekezdésére,
   mivel:

               (1)

               A 95/2/EK, Euratom, ESZAK határozattal (1) a Tanács megállapította a Tanács elnöki tisztsége betöltésének sorrendjét az Európai Uniót 1995. január 1-jén alkotó tagállamok tekintetében.

               (2)

               Az Európai Unió 2004. május 1-jén tíz új tagállammal bővült.

               (3)

               A Tanács elnöki tisztsége betöltési sorrendjét tehát az új tagállamok figyelembevételével kell meghatározni.

               (4)

               Ezt a határozatot az elnöki tisztség betöltési sorrendjének azon további módosításaira figyelemmel kell elfogadni, amelyeket a Tanács Bulgária és Románia csatlakozását követően fogad el,

         A KÖVETKEZŐKÉPPEN HATÁROZOTT:
   1. cikk
   (1)   A Tanács elnöki tisztségét 2006. január 1-jétől betöltő tagállamok sorrendjét e határozat melléklete határozza meg.
   (2)   A Tanács az érintett tagállamok javaslata alapján egyhangúlag úgy határozhat, hogy egy tagállam az elnöki tisztséget a mellékletben meghatározott sorrendtől eltérő időszakban is betöltheti.
   2. cikk
   Ez a határozat 2006. január 1-jén lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2005. december 12-én.

            a Tanács részéről

            az elnök

         J. STRAW

      (1)  HL L 1., 1995.1.1., 220. o. A 2002/105/EK, ESZAK, Euratom határozattal (HL L 39., 2002.2.9., 17. o.) módosított határozat.

      MELLÉKLET

                  Ausztria

                  2006.

                  január–június

                  Finnország

                  2006.

                  július–december

                  Németország

                  2007.

                  január–június

                  Portugália

                  2007.

                  július–december

                  Szlovénia

                  2008.

                  január–június

                  Franciaország

                  2008.

                  július–december

                  Cseh Köztársaság

                  2009.

                  január–június

                  Svédország

                  2009.

                  július–december

                  Spanyolország

                  2010.

                  január–június

                  Belgium

                  2010.

                  július–december

                  Magyarország

                  2011.

                  január–június

                  Lengyelország

                  2011.

                  július–december

                  Dánia

                  2012.

                  január–június

                  Ciprus

                  2012.

                  július–december

                  Írország

                  2013.

                  január–június

                  Litvánia

                  2013.

                  július–december

                  Görögország

                  2014.

                  január–június

                  Olaszország

                  2014.

                  július–december

                  Lettország

                  2015.

                  január–június

                  Luxemburg

                  2015.

                  július–december

                  Hollandia

                  2016.

                  január–június

                  Szlovákia

                  2016.

                  július–december

                  Málta

                  2017.

                  január–június

                  Egyesült Királyság

                  2017.

                  július–december

                  Észtország

                  2018.

                  január–június


title: A Tanács 2005/211/BI határozata (2005. február 24.) néhány új funkciónak – többek között a terrorizmus elleni küzdelemnek – a Schengeni Információs Rendszerbe történő bevezetéséről

text:
               15.3.2005

               HU

               Az Európai Unió Hivatalos Lapja

               L 68/44

      A TANÁCS 2005/211/BI HATÁROZATA

   (2005. február 24.)
   néhány új funkciónak – többek között a terrorizmus elleni küzdelemnek – a Schengeni Információs Rendszerbe történő bevezetéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre, és különösen annak 30. cikke (1) bekezdésének a) és b) pontjára, 31. cikkének a) és b) pontjára és 34. cikke (2) bekezdésének c) pontjára,
   tekintettel a Spanyol Királyság kezdeményezésére (1),
   tekintettel az Európai Parlament véleményére (2),
   mivel:

               (1)

               A közös határokon történő ellenőrzések fokozatos megszüntetéséről szóló, 1985. június 14-i Schengeni Megállapodás végrehajtásáról szóló 1990. évi Egyezmény (a továbbiakban: 1990. évi Schengeni Egyezmény) (3) IV. címének rendelkezései értelmében létrehozott Schengeni Információs Rendszer (a továbbiakban: SIS) az Európai Unió keretébe beillesztett schengeni vívmányok rendelkezései alkalmazásának alapvető eszköze.

               (2)

               Megállapítást nyert az Európai Unió bővítése és az informatika legújabb technológiai vívmányait felhasználó funkciók bevezetésének lehetővé tétele érdekében az új, második generációs Schengeni Információs rendszer (a továbbiakban: SIS II) kifejlesztésére irányuló igény, és megtörténtek az ezen új rendszer kifejlesztésére irányuló első lépések.

               (3)

               A meglévő rendelkezések bizonyos kiigazításai és bizonyos új funkciók bevezetése már a SIS jelenlegi változatára figyelemmel megvalósítható – különös tekintettel bizonyos, SIS-ben szereplő adattípusokhoz való hozzáférés megadására olyan hatóságok számára, amelyek feladatainak megfelelő ellátását könnyítené, ha ezeket az adatokat lekérdezhetnék, beleértve az Europolt és az Eurojust nemzeti tagjait, továbbá az eltűnt tárgyak azon típusainak bővítésére, amelyekre figyelmeztető jelzés vihető be a rendszerbe, valamint a személyes adatok továbbításának rögzítésére. Az e célt szolgáló technikai feltételeket először valamennyi tagállamban meg kell teremteni.

               (4)

               Az Európai Unió Tanácsa 2001. december 14-15-i laekeni ülésének következtetései – különös tekintettel a 17. (együttműködés a terrorizmusellenes szakszolgálatok között) és a 43. (az Eurojust és a rendőrség együttműködése az Europolra figyelemmel) következtetésre – valamint a 2001. szeptember 21-i terrorizmusellenes cselekvési terv a SIS bővítésének és felszereltsége javításának szükségességére utalnak.

               (5)

               Továbbá célravezető rendelkezéseket hozni az összes kiegészítő információ cseréjéről az e célra valamennyi tagállamban kijelölt hatóságokon keresztül (Supplementary Information REquest at National Entry), közös jogi alapot teremtve ezen hatóságok számára az 1990-es schengeni egyezmény keretén belül, és lefektetve az ezen hatóságok által tárolt adatok törlésének szabályait.

               (6)

               E határozat Europolra vonatkozó rendelkezései csak a jogi keretet teremtik meg a Schengeni Információs Rendszerhez történő hozzáféréshez, és nem érintik azon szükséges intézkedések jövőbeni elfogadását, amelyek annak technikai megoldását és pénzügyi vonatkozásait határozzák meg.

               (7)

               E határozatnak az Eurojust nemzeti tagjaira és segítőikre vonatkozó rendelkezései csak a jogi keretet teremtik meg a Schengeni Információs Rendszerhez történő hozzáféréshez, és nem érintik azon szükséges intézkedések jövőbeni elfogadását, melyek annak technikai megoldását és pénzügyi vonatkozásait határozzák meg.

               (8)

               A SIS adatokhoz az Europol, valamint az Eurojust nemzeti tagjai és segítői számára történő hozzáférésre vonatkozó rendelkezések csupán az első fázist képezik, és nem érintik ezen lehetőségnek az 1990-es schengeni egyezmény egyéb rendelkezéseire való kiterjesztéséről szóló további tárgyalásokat.

               (9)

               A schengeni vívmányoknak a Schengeni Információs Rendszerrel foglalkozó rendelkezéseiben e célból foganatosítandó módosításai két részből állnak: e határozatból és az Európai Közösséget létrehozó szerződés 66. cikkén alapuló tanácsi rendeletből. Ennek oka az, hogy a Schengeni Információs Rendszer célja – az 1990-es schengeni egyezmény 93. cikkének megfelelően – a közrend és a közbiztonság fenntartása, ideértve a nemzetbiztonságot is, a tagállamok területén, valamint az említett egyezménynek – a SIS-en keresztül kommunikált információknak az egyezmény rendelkezéseivel összhangban történő felhasználásával – a személyek ezeken a területeken történő mozgására vonatkozó rendelkezéseinek alkalmazása. Tekintve, hogy az 1990-es schengeni egyezmény egyes rendelkezéseit mindkét célból egyszerre kell alkalmazni, helyénvaló az ilyen rendelkezéseket azonos feltételekkel módosítani, az egyes szerződéseken alapuló hasonló aktusok segítségével.

               (10)

               E határozat nem érinti a SIS II jogi szerkezetét, célkitűzéseit, működését és használatát részletesen szabályozó szükséges jogszabályok jövőbeni elfogadását, például többek között a rendszerbe beviendő adatkategóriákat tovább pontosító szabályokat, az adatok bevitelének célját és a bevitel kritériumait, a SIS-rekordok tartalmára, a figyelmeztető jelzések összekapcsolására és a kompatibilitásukra vonatkozó szabályokat, valamint a SIS-adatok elérésére, valamint a személyes adatok védelmére és ellenőrzésére vonatkozó további szabályokat;

               (11)

               Izlandot és Norvégiát illetően e határozat az Európai Unió Tanácsa, valamint az Izlandi Köztársaság és a Norvég Királyság között létrejött, e két államnak a schengeni vívmányok végrehajtására, alkalmazására és fejlesztésére irányuló társulásáról szóló megállapodás (4) értelmében a schengeni vívmányok azon rendelkezéseinek továbbfejlesztését képezi, amelyek e megállapodás alkalmazását szolgáló egyes szabályokról szóló, 1999. május 17-i 1999/437/EK tanácsi határozat 1. cikkének G. pontjában említett terület alá tartoznak.

               (12)

               Az Egyesült Királyság részt vesz ebben a határozatban, a schengeni vívmányoknak az Európai Unió keretébe történő beillesztéséről szóló, az Európai Unióról szóló szerződés és az Európai Közösséget létrehozó szerződés mellékletében szereplő jegyzőkönyv 5. cikkével, valamint Nagy-Britannia és Észak-Írország Egyesült Királyságnak a schengeni vívmányok egyes rendelkezéseinek alkalmazásában való részvételére vonatkozó kéréséről szóló, 2000. május 29-i 2000/365/EK tanácsi határozat 8. cikkének (2) bekezdésével összhangban (5).

               (13)

               Írország részt vesz ebben a határozatban, a schengeni vívmányoknak az Európai Unió keretébe történő beillesztéséről szóló, az Európai Unióról szóló szerződés és az Európai Közösséget létrehozó szerződés mellékletében szereplő jegyzőkönyv 5. cikkével, valamint Írországnak a schengeni vívmányok egyes rendelkezései alkalmazásában való részvételére vonatkozó kéréséről szóló, 2002. február 28-i 2002/192/EK tanácsi határozat 6. cikkének (2) bekezdésével összhangban (6).

               (14)

               E határozat nem érinti Nagy-Britannia és Írország a schengeni vívmányokban való részleges részvételére vonatkozó, a 2000/365/EK határozatban, illetve a 2002/192/EK határozatban megállapított szabályozást.

               (15)

               E határozat a schengeni vívmányokon alapuló, illetve azokkal egyéb módon összefüggő jogi aktust képez a csatlakozási okmány 3. cikkének (2) bekezdése értelmében,

         ELFOGADTA EZT A HATÁROZATOT:
   1. cikk
   Az 1990-es schengeni egyezmény rendelkezései a következőképp módosulnak:

               1.

               A 92. cikk a következő bekezdéssel egészül ki:
               „(4)   A tagállamok a nemzeti jogszabályokkal összhangban az e célra kijelölt hatóságokon keresztül (SIRENE) kicserélnek minden olyan kiegészítő információt, mely szükséges a figyelmeztető jelzések beviteléhez és a megfelelő intézkedés megtételéhez azon esetekben, amikor az e rendszerben folytatott keresés eredményeképpen olyan személyekre illetve tárgyakra bukkannak, akikről/amelyekről a Schengeni Információs Rendszerben már szerepel adat. Az ilyen információkat csak arra a célra szabad felhasználni, amely célból azokat átadták.”

               2.

               A 94. cikk (2) bekezdésének b) pontja helyébe a következő szöveg lép:

                           „b)

                           a 99. és 100. cikkben említett tárgyak.”

               3.

               A 94. cikk (3) bekezdésének első albekezdése helyébe a következő szöveg lép:
               „(3)   Személyek esetén az információ nem haladja meg a következőket:

                           a)

                           családi név és utónevek, adott esetben a külön rögzített felvett nevek;

                           b)

                           bármely különleges, objektív és nem változó testi ismertetőjel;

                           c)

                           […];

                           d)

                           születés helye és ideje;

                           e)

                           nem;

                           f)

                           állampolgárság;

                           g)

                           hogy az érintett személyeknél van-e fegyver, erőszakot alkalmaznak-e, illetve szökésben vannak-e;

                           h)

                           a figyelmeztető jelzés oka;

                           i)

                           a foganatosítandó intézkedés;

                           j)

                           A 95. cikk alá tartozó figyelmeztető jelzések esetén: a bűncselekmény(ek) típusa(i)”.

               4.

               A 99. cikk (1) bekezdése helyébe a következő bekezdés lép:
               „(1)   A személyekre, hajókra, repülőgépekre és konténerekre vonatkozó adatokat a riasztást kiadó tagállam nemzeti jogszabályai szerint kell bevinni titkos megfigyelés vagy az (5) bekezdés szerinti különleges ellenőrzés céljából.”

               5.

               A 99. cikk (3) bekezdése utolsó mondata helyébe a következő szöveg lép:
               „Az e bekezdés szerinti riasztást kiadó tagállam köteles erről a többi tagállamot tájékoztatni.”

               6.

               A 99. cikk (5) bekezdése első mondata helyébe a következő szöveg lép:
               „(5)   Az (1) bekezdésben megjelölt különleges ellenőrzés során a személyek, járművek, hajók, repülőgépek, konténerek és egyéb tárgyak a (2) és (3) bekezdésben megnevezett célokból, a vonatkozó nemzeti jogszabályoknak megfelelően átvizsgálhatók.”

               7.

               A 100. cikk (3) bekezdése helyébe a következő bekezdés lép:
               „(3)   A könnyen azonosítható tárgyakra vonatkozóan az alábbi kategóriákat kell bevinni:

                           a)

                           lopott, eltulajdonított vagy elveszett 50 cm3-nél nagyobb hengerűrtartalmú motoros járművek, hajók és repülőgépek;

                           b)

                           lopott, eltulajdonított vagy elveszett 750 kg-nál nagyobb önsúlyú utánfutók, lakókocsik, ipari berendezések, külső hajtóművek és konténerek;

                           c)

                           lopott, eltulajdonított vagy elvesztett lőfegyverek;

                           d)

                           lopott, eltulajdonított vagy elveszett kitöltetlen hivatalos okmányok;

                           e)

                           lopott, eltulajdonított, elveszett vagy érvénytelenített kiállított azonosító okmányok, mint útlevelek, személyazonossági igazolványok, jogosítványok, tartózkodási engedélyek és úti okmányok;

                           f)

                           lopott, eltulajdonított, elveszett vagy érvénytelenített gépjármű forgalmi engedélyek és gépjármű rendszámtáblák;

                           g)

                           bankjegyek (bejegyzett bankjegyek);

                           h)

                           lopott, eltulajdonított vagy elveszett értékpapírok és fizetőeszközök, mint csekkek, hitelkártyák, kötvények és részvények.”

               8.

               A 101. cikk (1) bekezdése a következő mondattal egészül ki:
               „Mindazonáltal a Schengeni Információs Rendszerbe bevitt adatokhoz hozzáférhetnek, és azokat közvetlenül lekérdezhetik a nemzeti igazságszolgáltatási hatóságok, többek között azok, amelyek feladataik végrehajtása során a nemzeti jog szerint közvádas büntető eljárásokat és vádemelést megelőző bírói vizsgálatokat kezdeményezhetnek.”

               9.

               A szerződés a következő cikkekkel egészül ki:
               „101A. cikk
               (1)   Az Európai Rendőri Hivatal (Europol) saját mandátumán belül és saját költségére jogosult a Schengeni Információs Rendszerhez hozzáférni és az abba bevitt adatokat közvetlenül lekérdezni, a 95., 99. és 100. cikknek megfelelően.
               (2)   Az Europol csak azokat az adatokat kérdezheti le, amelyek feladatainak elvégzéséhez szükségesek.
               (3)   Amennyiben az Europol a Schengeni Információs Rendszerben riasztást talál, az Europol-egyezményben meghatározott csatornákon keresztül köteles erről a riasztást kiadó tagállamot tájékoztatni.
               (4)   A Schengeni Információs Rendszerben végzett kereséssel kapott információ felhasználásához az érintett tagállam beleegyezése szükséges. Amennyiben a tagállam engedélyezi az ilyen információ felhasználását, annak kezelésére az Europol-egyezmény szerint kerül sor. Ilyen információt az Europol csak az érintett tagállam beleegyezésével továbbíthat harmadik államok vagy harmadik testületek felé.
               (5)   Az Europol kiegészítő információt kérhet az érintett tagállamtól az Europol-egyezményben meghatározott szabályok szerint.
               (6)   Az Europol:

                           a)

                           minden általa végzett keresést rögzít, a 103. cikk szabályaival összhangban;

                           b)

                           a (4) és (5) bekezdés sérelme nélkül, nem kapcsolja össze a Schengeni Információs Rendszer részeit, az ott lévő, számára hozzáférhető adatokat nem küldi át semmilyen, az Europolnál vagy az Europol által működtetett számítógépes rendszerbe adatgyűjtés és feldolgozás céljára, nem tölti le és más módon sem másolja le a Schengeni Információs Rendszer részeit;

                           c)

                           a Schengeni Információs Rendszerben tárolt adatokhoz való hozzáférést a külön engedéllyel rendelkező Europol munkatársakra korlátozza;

                           d)

                           a 118. cikk intézkedéseit elfogadja és alkalmazza;

                           e)

                           az Europol-egyezmény 24. cikke által létrehozott közös ellenőrző hatóság számára lehetővé teszi az Europol azon tevékenységének felülvizsgálatát, amelyet a Schengeni Információs Rendszerhez való hozzáférést és adatlekérdezést biztosító jogai gyakorlása során végez.

                     101B. cikk
               (1)   Az Eurojust nemzeti tagjai és segítőik jogosultak hozzáférni azokhoz az adatokhoz és azokat lekérdezni, amelyeket a 95. és 98. cikkel összhangban vittek be a Schengeni Információs Rendszerbe.
               (2)   Az Eurojust nemzeti tagjai és segítőik csak azokat az adatokat kérdezhetik le, amelyek feladataik végrehajtásához szükségesek.
               (3)   Amennyiben az Eurojust nemzeti tagja a lekérdezés során a Schengeni Információs Rendszerben riasztást talál, erről köteles a riasztást kiadó tagállamot értesíteni. Az ilyen lekérdezés során kapott információ bármilyen továbbítása harmadik államok és harmadik testületek felé csak a riasztást kiadó tagállam beleegyezésével lehetséges.
               (4)   E cikkben semmi nem értelmezhető úgy, hogy érintse az Eurojust létrehozásáról szóló tanácsi határozat azon rendelkezéseit, amelyek az adatvédelemre és az ilyen adatoknak az Eurojust nemzeti tagjai vagy azok segítői által történő jogosulatlan vagy hibás feldolgozása miatti felelősségre vonatkoznak, sem úgy, hogy érintse az ezen tanácsi határozat 23. cikkével összhangban létrehozott közös ellenőrző szerv hatásköreit.
               (5)   Az Eurojust nemzeti tagja és segítője által végzett lekérdezéseket rögzíteni kell a 103. cikk rendelkezéseivel összhangban; rögzíteni kell továbbá minden olyan adat felhasználását is, amelyhez az Eurojust tagjai vagy segítőik hozzáfértek.
               (6)   A Schengeni Információs Rendszer egyetlen részét sem lehet összekapcsolni, továbbá az ott található, a nemzeti tagok és segítőik által hozzáférhető adatokat tilos átküldeni bármilyen, az Eurojustnál vagy az Eurojust által működtetett számítógépes rendszerbe adatgyűjtés és feldolgozás céljára, valamint a Schengeni Információs Rendszer részeit tilos letölteni.
               (7)   A Schengeni Információs Rendszerbe bevitt adatokhoz való hozzáférés a nemzeti tagokra és segítőikre korlátozódik, és nem terjeszthető ki az Eurojust személyzetére.
               (8)   A 118. cikk intézkedéseit el kell fogadni, és alkalmazni kell.”

               10.

               A 103. cikk helyébe a következő szöveg lép:
               „103. cikk
               Minden tagállam biztosítja, hogy az adatállomány-kezelő hatóság a személyes adatok minden továbbítását rögzíti a Schengeni Információs Rendszer nemzeti szekciójában annak ellenőrzése céljából, hogy a lekérdezés engedélyezett-e vagy sem. A rögzítés csak e célra használható, és azt legkorábban egy év és legkésőbb három év elteltével törölni kell.”

               11.

               A szerződés a következő cikkel egészül ki:
               „112A. cikk
               (1)   A 92. cikk (4) bekezdésben megjelölt hatóság állományában, az ott megjelölt információcsere eredményeként tárolt személyes adatokat a hatóság csak annyi ideig tárolja, amennyi annak a célnak az eléréséhez szükséges, amely okán a személyes adatokat a hatóság megkapta. Az adatokat – legkésőbb egy évvel azt követően, hogy az érintett személyre vagy tárgyra vonatkozó riasztást törölték a Schengeni Információs Rendszerből – minden esetben törölni kell.
               (2)   Az (1) bekezdés nem sérti a tagállam azon jogát, hogy nemzeti állományi adatokat tároljon arról a riasztásról, amelyet kiadott, vagy olyan riasztásról, amellyel kapcsolatosan a felségterületén cselekvésre került sor. A nemzeti jogszabályok határozzák meg, hogy az ilyen állományokban mennyi ideig tárolhatók ilyen adatok.”

               12.

               A 113. cikk (1) bekezdése helyébe a következő bekezdés lép:
               „(1)   A 112. cikkben megjelölteken kívüli adatok legfeljebb 10 évig, a 99. cikk (1) bekezdésben megjelölt tárgyakra vonatkozó adatok pedig legfeljebb öt évig tárolhatók.”

               13.

               A szerződés a következő cikkel egészül ki:
               „113A. cikk
               (1)   A 92. cikk (4) bekezdésben megjelölt hatóság állományában tárolt nem személyes adatokat, amelyekhez a hatóság az ugyanazon bekezdés szerinti információcsere eredményeként jutott hozzá, a hatóság csak annyi ideig tárolja, amennyi annak a célnak az eléréséhez szükséges, amely okán az adatokat a hatóság megkapta. Azokat mindenképpen törölni kell legkésőbb egy évvel azt követően, hogy az érintett személyre vagy tárgyra vonatkozó riasztást törölték a Schengeni Információs Rendszerből.
               (2)   Az (1) bekezdés nem sérti a tagállam azon jogát, hogy nemzeti állományi adatokat tároljon arról a bizonyos riasztásról, amelyet kiadott vagy olyan riasztásról, amellyel kapcsolatosan a felségterületén cselekvésre került sor. A nemzeti jogszabályok határozzák meg, hogy az ilyen állományokban mennyi ideig tárolhatók ilyen adatok.”

         2. cikk
   (1)   Ezen határozat 1. cikkének (1), (5) és (8) bekezdése az Európai Unió Hivatalos Lapjában való kihirdetését követő 90 nap elteltével lép hatályba.
   (2)   Ezen határozat 1. cikkének (11) és (13) bekezdése az Európai Unió Hivatalos Lapjában való kihirdetését követő 180 nap elteltével lép hatályba.
   (3)   Ezen határozat 1. cikkének (1), (5), (8), (11) és (13) bekezdése Izland és Norvégia esetében az Európai Unió Hivatalos Lapjában való kihirdetését követő 270 nap elteltével lép hatályba.
   (4)   Az 1. cikk (2), (3), (4), (6), (7), (9), (10) és (12) bekezdése – a szükséges előfeltételek teljesülését követően – a Tanács által egyhangúlag meghatározott napon lép hatályba.
   A Tanács döntésével különböző időpontokat határozhat meg a következő bekezdések hatálybalépésére:

               —

               1. cikk (2), (4) és (6) bekezdés,

               —

               1. cikk (3) bekezdés,

               —

               1. cikk (7) bekezdés,

               —

               1. cikk (9) bekezdés, új 101A. cikk,

               —

               1. cikk (9) bekezdés, új 101B. cikk,

               —

               1. cikk (12) bekezdés.

         (5)   A Tanácsnak a (4) bekezdéssel kapcsolatos minden döntését az Európai Unió Hivatalos Lapjában kell közzétenni.

      Kelt Brüsszelben, 2005. február 24-én.

            a Tanács részéről

            az elnök

         N. SCHMIT

      (1)  HL C 160., 2002.7.4., 7. o.

      (2)  HL C 31. E, 2004.2.5., 122. o.

      (3)  HL L 239., 2000.9.22., 19. o.

      (4)  HL L 176., 1999.7.10., 31. o.

      (5)  HL L 131., 2000.6.1., 43. o.

      (6)  HL L 64., 2002.3.7., 20. o.


title: 2014/354/Euratom: A Tanács határozata ( 2014. június 12. ) a Tudományos és Műszaki Bizottság egy tagjának kinevezéséről

text:
               14.6.2014

               HU

               Az Európai Unió Hivatalos Lapja

               L 175/31

         A TANÁCS HATÁROZATA
   (2014. június 12.)
   a Tudományos és Műszaki Bizottság egy tagjának kinevezéséről

      (2014/354/Euratom)

   AZ EURÓPAI UNIÓ TANÁCSA,
   tekintettel az Európai Atomenergia-közösséget létrehozó szerződésre és különösen annak 134. cikkére,
   tekintettel az Európai Bizottság véleményére,
   mivel:

               (1)

               A Tanács 2013/412/Euratom határozatával (1) kinevezte a Tudományos és Műszaki Bizottság (a továbbiakban: a bizottság) tagjait a 2013. július 25-től2018. július 24-ig tartó időszakra.

               (2)

               Edouard SINNER lemondását követően az említett bizottság egy tagjának helye megüresedett. Ezért Edouard SINNER hivatali ideje hátralévő részére új tagot kell kinevezni,

         ELFOGADTA EZT A HATÁROZATOT:
   1. cikk
   A Tanács 2018. július 24-ig Roland ZEYEN-t nevezi ki a Tudományos és Műszaki Bizottság tagjává.
   2. cikk
   Ez a határozat az elfogadásának napján lép hatályba.

      Kelt Luxembourgban, 2014. június 12-én.

            a Tanács részéről

            az elnök

         Y. MANIATIS

      (1)  A Tanács 2013. július 22-i 2013/412/Euratom határozata a Tudományos és Műszaki Bizottság tagságának megújításáról és a Tudományos és Műszaki Bizottság tagjainak kinevezéséről szóló 2012. november 13-i határozat hatályon kívül helyezéséről (HL L 205., 2013.8.1., 11. o.).


title: 2008/580/EK: A Tanács határozata ( 2008. június 23. ) a Közösségen kívüli (a dél-keleti szomszédság, mediterrán országok, Latin-Amerika és Ázsia és a Dél-Afrikai Köztársaság) projektekhez adott hitelek veszteségeinek fedezésére az Európai Beruházási Banknak nyújtott közösségi garanciáról (kodifikált változat)

text:
               15.7.2008

               HU

               Az Európai Unió Hivatalos Lapja

               L 186/30

      A TANÁCS HATÁROZATA

   (2008. június 23.)
   a Közösségen kívüli (a dél-keleti szomszédság, mediterrán országok, Latin-Amerika és Ázsia és a Dél-Afrikai Köztársaság) projektekhez adott hitelek veszteségeinek fedezésére az Európai Beruházási Banknak nyújtott közösségi garanciáról
   (kodifikált változat)
   (2008/580/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 181a. cikkére,
   tekintettel a Bizottság javaslatára,
   tekintettel az Európai Parlament véleményére (1),
   mivel:

               (1)

               A Közösségen kívüli (a dél-keleti szomszédság, mediterrán országok, Latin-Amerika és Ázsia és a Dél-Afrikai Köztársaság) projektekhez adott hitelek veszteségeinek fedezésére az Európai Beruházási Banknak nyújtott közösségi garanciáról szóló, 1999. december 22-i 2000/24/EK tanácsi határozatot (2) több alkalommal jelentősen módosították (3). Az áttekinthetőség és az ésszerűség érdekében ezt a határozatot egységes szerkezetbe kell foglalni.

               (2)

               Az Európai Tanács 1995. december 15–16-i madridi ülésén megerősítette az Európai Beruházási Bank (a továbbiakban: EBB), mint a Közösség és Latin-Amerika közötti együttműködés eszközének fontosságát, és felhívta az EBB-t arra, hogy fokozza tevékenységét a régióban. Ezek a projektek mind a Közösség, mind pedig az érintett országok számára fontosak.

               (3)

               Az Európai Tanács 1996. június 21–22-i firenzei ülésén üdvözölte a két kontinens közötti kapcsolatokban fordulópontot jelentő Ázsia–Európa csúcstalálkozó eredményeit.

               (4)

               Az Európai Tanács 1997. június 16–17-i amszterdami ülésén üdvözölte az 1997. április 15–16-án Vallettában (Málta) tartott második euro-mediterrán konferencia következtetéseit, és megerősítette azokat az elveket és célkitűzéseket, amelyekről 1995-ben Barcelonában állapodtak meg.

               (5)

               Az Európai Tanács 1997. december 12–13-i luxembourgi ülésén elindította a bővítési folyamatot a közép- és kelet-európai országokkal, valamint Ciprussal.

               (6)

               Az Európai Tanács 1998. június 15–16-i cardiffi ülésén üdvözölte azokat az erőfeszítéseket, amelyeket a Dél-Afrikai Köztársaság tesz gazdasága modernizálására és azért, hogy integrálja azt a világ kereskedelmi rendszerébe.

               (7)

               Az EBB a közép- és kelet-európai országoknak, a mediterrán országoknak, az ázsiai és a latin-amerikai országoknak, valamint a Dél-Afrikai Köztársaságnak szóló jelenlegi hitelprogramokat a 97/256/EK határozat (4) értelmében, míg a Macedónia volt Jugoszláv Köztársasággal kötött pénzügyi együttműködésről szóló jegyzőkönyv által szabályozott hitelezést a 98/348/EK határozattal (5) összhangban hajtja végre.

               (8)

               A Tanács felkérte az EBB-t, hogy kezdje meg tevékenységét Bosznia és Hercegovinában. Ezek a tevékenységek folytatódtak a 98/729/EK tanácsi határozatban (6) előírtak szerint elkészített pozitív jelentés (7) alapján.

               (9)

               Bár Bosznia és Hercegovina és Macedónia volt Jugoszláv Köztársaság a 97/256/EK határozat elfogadása óta Közép- és Kelet-Európa részét képezi, az EBB e régióba tartozó, csatlakozni kívánó országoknak szóló teljes hitelnyújtási erőfeszítéseit növelni kell, figyelembe véve azokat az előcsatlakozási hitellehetőségeket, amelyeket az EBB a közösségi költségvetés vagy a tagállamok garanciája nélkül tervez bevezetni az ezekben az országokban folyó projektekre vonatkozó EBB-hitelnyújtásra.

               (10)

               E körülmények között az EBB-nek biztosítania kell, hogy garantált hitelnyújtása a Közép- és Kelet-Európára vonatkozó megbízáson belül különösen azokban az országokban finanszírozza a projekteket, amelyek kevesebb, az előcsatlakozási hitellehetőségek igénybevételére alkalmas projekttel rendelkeznek, vagy a csatlakozási kérelmet be nem nyújtott országokban finanszírozza azokat.

               (11)

               Az Európai Közösség és Nepál közötti együttműködési megállapodás 1996. június 1-jén, az Európai Közösség és a Laoszi Népi Demokratikus Köztársaság közötti együttműködési megállapodás 1997. december 1-jén és az Európai Közösség és Jemen közötti együttműködési megállapodás 1998. július 1-jén lépett hatályba, az Európai Közösség és Dél-Korea közötti együttműködési megállapodást 1996. október 28-án írták alá. Nepálnak, Jemennek, Laosznak és Dél-Koreának az EBB Ázsiára és Latin-Amerikára vonatkozó megbízása szerint az EBB-finanszírozás kedvezményezettjeinek kell lennie.

               (12)

               Indokolt bizonyos javításokat végrehajtani a működési programokban azok időtartama és a hozzájuk tartozó országok tekintetében. Indokolt összhangba hozni az átalánygarancia mértékét és annak a hitelnyújtásnak az arányát, amely esetében az EBB-t kérik fel a nem állami garanciák kereskedelmi kockázatának viselésére.

               (13)

               A Tanács az ebben a határozatban előírt garancia nyújtásával felhívja az EBB-t arra, hogy folytassa tevékenységét az ezekben az országokban folyó beruházási projektek elősegítésére.

               (14)

               1996 júniusában a Bizottság az EBB-vel egyetértésben javaslatot nyújtott be a Tanácsnak az EBB harmadik országoknak történő hitelnyújtására vonatkozó új garanciarendszer bevezetésére.

               (15)

               1996. december 2-án a Tanács jóváhagyta az EBB harmadik országoknak történő hitelnyújtására vonatkozó új garanciarendszert érintő következtetéseket, amelyek szerint a régiók és a projektek közötti megkülönböztetés nélkül egy globális garancia megközelítését hagyják jóvá, és egy kockázatmegosztási rendszert fogadnak el. A jelenlegi kockázatmegosztási rendszer szerint a költségvetési garanciának a valuta át nem utalásából, kisajátításból, háborús vagy polgári zavargásokból származó politikai kockázatok mellett azokat a kockázatokat is fedeznie kell, amelyek az igazságszolgáltatás megtagadásából fakadnak, bizonyos szerződéseknek harmadik fél kormánya vagy egyéb hatóságok által történő megszegése esetén.

               (16)

               A kockázatmegosztási rendszer szerint az EBB a kereskedelmi kockázatokat megfelelő nem állami, harmadik személyektől származó garanciával, vagy bármely egyéb biztosítékkal, mellékkötelezettséggel, illetve az adós pénzügyi erejéről való meggyőződéssel fedezi, a szokásos kritériumainak megfelelően.

               (17)

               A garanciamegállapodások nem érinthetik az EBB kitűnő hitelbesorolását.

               (18)

               Az 1149/99/EK, Euratom tanácsi rendelet (8) felülvizsgálta a célösszeget és a visszafizetés mértékét a 2728/94/EK, Euratom tanácsi rendelettel (9) létrehozott Hitelgarancia Alap számára.

               (19)

               Az Európai Parlament, a Tanács és a Bizottság közötti, a költségvetési fegyelemről és a költségvetési eljárás javításáról szóló, 1999. május 6-i intézményközi megállapodás (10) szerint a 2000 és 2006 közötti pénzügyi kilátások évente 200 millió EUR összegű hitelgarancia-tartalékot irányoznak elő (1999-es áron) a közösségi költségvetésben.

               (20)

               Az EBB finanszírozását a támogatható harmadik országokban az EBB általános kritériumaival és eljárásaival összhangban, beleértve a megfelelő ellenőrzési intézkedéseket is, valamint a Számvevőszék és az OLAF vonatkozó szabályaival és eljárásaival összhangban kell végezni oly módon, hogy támogassák a közösségi politikákat, és fokozzák az összehangolást a Közösség egyéb pénzügyi eszközeivel. Az EBB és a Bizottság rendszeres konzultációt folytat a prioritások és az ezekben az országokban végzett tevékenységek összehangolására, és a Közösség vonatkozó politikai célkitűzéseinek elérése felé mutató fejlődés mérésére. A működési célkitűzések megállapítása, és azok rendszeres áttekintése, valamint teljesítésük mérése az EBB Igazgatótanácsának a feladata; különösképpen, az EBB által a jelölt országokban végzett finanszírozó tevékenységének tükröznie kell a Közösség és az adott országok közötti csatlakozási partnerségben megállapított prioritásokat. Így az EBB e határozat értelmében végzett hitelnyújtásának átláthatóságát jelentős mértékben fokozni kell. Ennek megfelelően a Bizottság jelentést készített a 2000/24/EK határozat alkalmazásáról (11).

               (21)

               Az EBB és a Bizottság közötti szoros együttműködés konzisztenciát és szinergiát biztosít az Európai Unió földrajzi együttműködési programjaival, és biztosítja, hogy az EBB hitelműveletei kiegészítik és erősítik az Európai Uniónak ezen régiókra irányuló politikáit.

               (22)

               Az 1999/786/EK tanácsi határozat (12) értelmében a Törökország földrengés sújtotta területeinek újjáépítésére irányuló programokhoz adott hitelek veszteségeinek fedezésére nyújtott közösségi garanciát az e határozat szerinti globális garancia kiterjesztésének formájában továbbra is biztosítják.

               (23)

               Az EBB és a Bizottság elfogadja a garancia nyújtására vonatkozó eljárást,

         KÖVETKEZŐKÉPPEN HATÁROZOTT:
   1. cikk
   (1)   A Dél-keleti szomszédságban, a mediterrán országokban, Latin-Amerikában és Ázsiában, valamint a Dél-afrikai Köztársaságban végrehajtott beruházási projektekre a Közösség globális garanciát ad az Európai Beruházási Banknak (EBB) minden esedékes, de be nem folyt kifizetésre a megnyitott hitelek tekintetében annak általános kritériumai szerint és a Közösség vonatkozó külpolitikai célkitűzéseinek támogatására.
   Ez a garancia a megnyitott hitelek teljes összegének 65 %-ára, valamint az összes kapcsolódó költségre korlátozódik. A megnyitott hitelek felső értéke 19 460 millió EUR az alábbi bontásban:

               —

               dél-keleti szomszédság:
               9 185 millió EUR,

               —

               mediterrán országok:
               6 520 millió EUR,

               —

               Latin-Amerika és Ázsia:
               2 480 millió EUR,

               —

               Dél-Afrikai Köztársaság:
               825 millió EUR,

               —

               az EK–Törökország vámunió konszolidációját és hatékonyabbá tételét támogató egyedi intézkedések:
               450 millió EUR;

         és legkésőbb 2007. január 31-ig felhasználható. A már aláírt hiteleket figyelembe veszik, azt a regionális felső értékből levonják.
   A Bizottság minden új csatlakozási szerződés hatálybalépése előtt hat hónappal jelentést készít e határozat alkalmazásáról, és – indokolt esetben – javaslatokat tesz e határozat módosítására. A Tanács bármely új csatlakozási szerződés hatálybalépésekor a javaslatokat megvitatja, és azokkal kapcsolatban eljár.
   Amennyiben a garantált hitelezési időszak 2007. január 31-i lejártakor az EBB által nyújtott hitelek nem érik el a második albekezdésben említett teljes összeget, ez az időszak automatikusan hat hónappal meghosszabbodik.
   (2)   Az (1) bekezdésben említett országok a következők:

               —

               Dél-keleti szomszédság: Albánia, Bosznia és Hercegovina, Horvátország, Macedónia Volt Jugoszláv Köztársaság, Szerbia, Montenegró és Törökország,

               —

               Mediterrán országok: Algéria, Egyiptom, Izrael, Jordánia, Libanon, Marokkó, Szíria, Tunézia és Gáza-Ciszjordánia,

               —

               Latin-Amerika: Argentína, Bolívia, Brazília, Chile, Kolumbia, Costa Rica, Ecuador, El Salvador, Guatemala, Honduras, Mexikó, Nicaragua, Panama, Paraguay, Peru, Uruguay és Venezuela,

               —

               Ázsia: Banglades, Brunei, Kína, India, Indonézia, Laosz, Makaó, Malajzia, Maldív-szigetek, Mongólia, Nepál, Pakisztán, Fülöp-szigetek, Szingapúr, Dél-Korea, Srí Lanka, Thaiföld, Vietnam és Jemen,

               —

               Dél-Afrikai Köztársaság.

         (3)   A Tanács felhívja az EBB-t, hogy azt a célt tűzze ki maga elé, hogy az e határozat szerint nyújtott hiteleinek 30 %-ára a kereskedelmi kockázatot nem állami garanciából fedezze, amennyire lehetséges egyedi regionális megbízatás alapján. Ez a százalékos arány növekedhet, amennyiben lehetséges, és amennyire ezt a piac lehetővé teszi.
   2. cikk
   A Bizottság minden évben tájékoztatja az Európai Parlamentet és a Tanácsot a hitelműveletekről és az 1. cikk (3) bekezdése szerinti kockázatmegosztás alakulásáról, és ugyanakkor értékelést nyújt be a rendszer működéséről és az ezen a területen működő pénzintézetek együttműködéséről. A Bizottság által az Európai Parlamentnek és a Tanácsnak benyújtott információ magában foglalja annak értékelését, hogy mennyiben járult hozzá az e határozat szerinti hitelnyújtás a Közösség vonatkozó külpolitikai célkitűzéseinek teljesítéséhez, figyelembe véve a működési célkitűzéseket és a végrehajtásukhoz hozott megfelelő intézkedéseket, amelyeket az EBB az e határozat szerinti hitelnyújtáshoz kialakított.
   Az első albekezdésben említett célokból az EBB a Bizottság rendelkezésére bocsátja a megfelelő információkat.
   3. cikk
   Az EBB és a Bizottság meghatározza a garancianyújtás feltételeit.
   4. cikk
   Az I. mellékletben felsorolt határozatokkal módosított 2000/24/EK határozat hatályát veszti.
   A hatályon kívül helyezett határozatra való utalásokat az e határozatra való utalásokként kell értelmezni a II. mellékletben foglalt megfelelési táblázattal összhangban.
   5. cikk
   Ez a határozat az Európai Unió Hivatalos Lapjában való kihirdetésének napját követő huszadik napon lép hatályba.

      Kelt Luxembourgban, 2008. június 23-án.

            a Tanács részéről

            az elnök

         I. JARC

      (1)  A 2007. június 19-i vélemény (a Hivatalos Lapban még nem tették közzé).

      (2)  HL L 9., 2000.1.13., 24. o. Legutóbb a 2006/174/EK határozattal (HL L 62., 2006.3.3., 26. o.) módosított határozat.

      (3)  Lásd az I. mellékletét.

      (4)  A Tanács 97/256/EK határozata (1997. április 14.) a Közösségen kívüli (Közép- és Kelet-Európa, mediterrán országok, Latin-Amerika és Ázsia és a Dél-Afrikai Köztársaság, Macedónia volt Jugoszláv Köztársaság, valamint Bosznia és Hercegovina) projektekhez adott hitelek veszteségeinek fedezésére az Európai Beruházási Banknak nyújtott közösségi garanciáról (HL L 102., 1997.4.19., 33. o.). A legutóbb a 2666/2000/EK rendelettel (HL L 306., 2000.12.7., 1. o.) módosított határozat.

      (5)  A Tanács 98/348/EK határozata (1998. május 19.) a Macedónia volt Jugoszláv Köztársaságbeli projektekhez adott hitelek veszteségeinek fedezésére az Európai Beruházási Banknak nyújtott közösségi garanciáról (HL L 155., 1998.5.29., 53. o.).

      (6)  HL L 346., 1988.12.22., 54. o.

      (7)  COM(2000) 115 végleges (A Bizottság jelentése a Tanácsnak és az Európai Parlamentnek a 97/256/EK határozatot módosító 1998. december 14-i 98/729/EK tanácsi határozat végrehajtásáról a bosznia és hercegovinai projektekhez adott hitelek veszteségeinek fedezésére az Európai Beruházási Banknak nyújtott közösségi garanciák tekintetében)

      (8)  HL L 139., 1999.6.2., 1. o.

      (9)  HL L 293., 1994.11.12., 1. o. A legutóbb a 89/2007/EK, Euratom rendelettel (HL L 22., 2007.1.31., 1. o.) módosított rendelet.

      (10)  HL C 172., 1999.6.18., 1. o.

      (11)  COM(2006) 323 végleges, A Bizottság jelentése az Európai Parlamentnek és a Tanácsnak az EBB külső hitelnyújtási megbízásai keretében végzett műveletekről és a jövőbeli kilátásokról, az 1. melléklettel: SEC(2006) 789 és a 2. melléklettel: SEC(2006) 790.

      (12)  HL L 308., 1999.12.3., 35. o.

      I. MELLÉKLET
      A hatályon kívül helyezett határozat és annak egymást követő módosításai

                  A Tanács 2000/24/EK határozata

                  (HL L 9., 2000.1.13., 24. o.)

                  A Tanács 2000/688/EK határozata

                  (HL L 285., 2000.11.10., 20. o.)

                  A Tanács 2000/788/EK határozata

                  (HL L 314., 2000.12.14., 27. o.)

                  A Tanács 2001/778/EK határozata

                  (HL L 292., 2001.11.9., 43. o.)

                  A Tanács 2005/47/EK határozata

                  (HL L 21., 2005.1.25., 9. o.)

                  A Tanács 2006/174/EK határozata

                  (HL L 62., 2006.3.3., 26. o.)

      II. MELLÉKLET
      Megfelelési táblázat

                  2000/24/EK határozat

                  Ez a határozat

                  1. cikk

                  1. cikk

                  2. cikk, első és második bekezdés

                  2. cikk, első és második bekezdés

                  2. cikk, harmadik bekezdés

                  —

                  3. cikk

                  3. cikk

                  —

                  4. cikk

                  4. cikk

                  5. cikk

                  —

                  I. melléklet

                  —

                  II. melléklet


title: A Tanács (EU) 2017/657 határozata (2017. április 3.) az Európai Unió és a Liechtensteini Hercegség közötti, a 2014 és 2020 közötti időszakra szóló, a Belső Biztonsági Alap részét képező, a külső határok és a vízumügy pénzügyi támogatására szolgáló eszközre vonatkozó kiegészítő szabályokról szóló megállapodásnak az Európai Unió nevében történő megkötéséről

text:
               7.4.2017

               HU

               Az Európai Unió Hivatalos Lapja

               L 94/1

         A TANÁCS (EU) 2017/657 HATÁROZATA
   (2017. április 3.)
   az Európai Unió és a Liechtensteini Hercegség közötti, a 2014 és 2020 közötti időszakra szóló, a Belső Biztonsági Alap részét képező, a külső határok és a vízumügy pénzügyi támogatására szolgáló eszközre vonatkozó kiegészítő szabályokról szóló megállapodásnak az Európai Unió nevében történő megkötéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 77. cikke (2) bekezdésére és a 218. cikke (6) bekezdésének a) pontjára,
   tekintettel az Európai Bizottság javaslatára,
   tekintettel az Európai Parlament egyetértésére (1),
   mivel:

               (1)

               A (EU) 201/47 tanácsi határozattal (2) összhangban a Bizottság 2016. december 5-én aláírta az Európai Unió és a Liechtensteini Hercegség közötti, a 2014 és 2020 közötti időszakra szóló, a Belső Biztonsági Alap részét képező, a külső határok és a vízumügy pénzügyi támogatására szolgáló eszközre vonatkozó kiegészítő szabályokról szóló megállapodást (a továbbiakban: a megállapodás), figyelemmel annak későbbi időpontban történő megkötésére.

               (2)

               Az 515/2014/EU európai parlamenti és tanácsi rendelet (3) úgy rendelkezik, hogy a schengeni vívmányok végrehajtásához, alkalmazásához és fejlesztéséhez társult országok e rendelettel összhangban részt vesznek az eszközben, valamint hogy pénzügyi hozzájárulásaikról megállapodásokat kell kötni, és meg kell határozni a részvételhez szükséges kiegészítő szabályokat, beleértve az Unió pénzügyi érdekeinek védelmét és a Számvevőszék ellenőrzési hatáskörét biztosító rendelkezéseket.

               (3)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló (22.) jegyzőkönyv 1. és 2. cikke értelmében Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó. Mivel e határozat a schengeni vívmányokon alapul, Dánia az említett jegyzőkönyv 4. cikkének megfelelően az e határozatról szóló tanácsi döntést követő hat hónapos időszakon belül határoz arról, hogy azt nemzeti jogában végrehajtja-e.

               (4)

               Ez a határozat a schengeni vívmányok azon rendelkezéseinek továbbfejlesztését képezi, amelyek alkalmazásában az Egyesült Királyság a 2000/365/EK tanácsi határozattal (4) összhangban nem vesz részt. Ennélfogva az Egyesült Királyság nem vesz részt ennek a határozatnak az elfogadásában, az rá nézve nem kötelező és nem alkalmazandó.

               (5)

               Ez a határozat a schengeni vívmányok azon rendelkezéseinek továbbfejlesztését képezi, amelyekben Írország a 2002/192/EK tanácsi határozattal (5) összhangban nem vesz részt. Ennélfogva Írország nem vesz részt ennek a határozatnak az elfogadásában, az rá nézve nem kötelező és nem alkalmazandó.

               (6)

               A megállapodást jóvá kell hagyni,

         ELFOGADTA EZT A HATÁROZATOT:
   1. cikk
   Az Európai Unió és a Liechtensteini Hercegség közötti, a 2014 és 2020 közötti időszakra szóló, a Belső Biztonsági Alap részét képező, a külső határok és a vízumügy pénzügyi támogatására szolgáló eszközre vonatkozó kiegészítő szabályokról szóló megállapodást a Tanács az Unió nevében jóváhagyja (6).
   2. cikk
   A megállapodás 19. cikkének (2) bekezdésében előírt értesítést az Unió nevében a Tanács elnöke teszi meg annak kifejezése céljából, hogy az Európai Unió a megállapodást magára nézve jogilag kötelező erejűnek ismeri el (7).
   3. cikk
   Ez a határozat az elfogadásának napján lép hatályba.

      Kelt Luxembourgban, 2017. április 3-án.

            a Tanács részéről

            az elnök

         R. GALDES

      (1)  2017. március 2-i egyetértés.

      (2)  HL L 7., 2017.1.12., 2. o.

      (3)  Az Európai Parlament és a Tanács 515/2014/EU rendelete (2014. április 16.) a Belső Biztonsági Alap részét képező, a külső határok és a vízumügy pénzügyi támogatására szolgáló eszköz létrehozásáról és az 574/2007/EK határozat hatályon kívül helyezéséről (HL L 150., 2014.5.20., 143. o.).

      (4)  A Tanács 2000/365/EK határozata (2000. május 29.) Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről (HL L 131., 2000.6.1., 43. o.).

      (5)  A Tanács 2002/192/EK határozata (2002. február 28.) Írországnak a schengeni vívmányok egyes rendelkezései alkalmazásában való részvételére vonatkozó kéréséről (HL L 64., 2002.3.7., 20. o.).

      (6)  A megállapodást a HL L 7., 2017. január 12. számában hirdették ki az aláírásról szóló határozattal együtt.

      (7)  A megállapodás hatálybalépésének napját a Tanács Főtitkársága az Európai Unió Hivatalos Lapjában teszi közzé.


title: 2012/259/EU: Az Európai Központi Bank határozata ( 2012. április 26. ) az eurobankjegyek előállítása tekintetében a környezetvédelmi, valamint egészségügyi és biztonsági akkreditációról szóló EKB/2011/8 határozat módosításáról (EKB/2012/8)

text:
               15.5.2012

               HU

               Az Európai Unió Hivatalos Lapja

               L 126/14

         AZ EURÓPAI KÖZPONTI BANK HATÁROZATA
   (2012. április 26.)
   az eurobankjegyek előállítása tekintetében a környezetvédelmi, valamint egészségügyi és biztonsági akkreditációról szóló EKB/2011/8 határozat módosításáról
   (EKB/2012/8)
   (2012/259/EU)
   AZ EURÓPAI BANK KORMÁNYZÓTANÁCSA,
   tekintettel az Európai Unió működéséről szóló szerződésre és különösen annak 128. cikke (1) bekezdésére,
   tekintettel a Központi Bankok Európai Rendszere és az Európai Központi Bank Alapokmányára és különösen annak 16. cikkére,
   tekintettel az eurobankjegyek előállítása tekintetében a környezetvédelmi, valamint egészségügyi és biztonsági akkreditációról szóló, 2011. június 21-i EKB/2011/8 határozatra (1) és különösen annak 2. cikke (3) bekezdésére, 6. és 8. cikkére,
   mivel:

               (1)

               A Kormányzótanács a Központi Bankok Európai Rendszere és az Európai Központi Bank Alapokmánya 12.1. cikkének második bekezdése szerint az Igazgatóságra ruházta át az EKB/2011/8 határozat 2. cikkének (3) bekezdése szerinti akkreditációkra vonatkozó döntési hatáskört.

               (2)

               A környezetvédelmi, valamint egészségügyi és biztonsági akkreditáció megadására és megújítására az EKB/2011/8 határozatban megállapított eljárást módosítani kell az akkreditációs kérelmek gyorsabb feldolgozásának lehetővé tétele, továbbá az Európai Központi Bank („EKB”) Igazgatóságára nehezedő igazgatási teher enyhítése érdekében.

               (3)

               Ennek érdekében lehetővé kell tenni az Igazgatóság számára, hogy a rutinszerű akkreditációval kapcsolatos döntések meghozatalának hatáskörét egy vagy több tagjára ruházza át. A további hatáskör-átruházás azonban nem terjed ki a mentességek megadására, akkreditációs kérelmek elutasítására, és akkreditációk felfüggesztésére és visszavonására.

               (4)

               Az EKB/2011/8 határozatot ezért megfelelően módosítani kell,

         ELFOGADTA EZT A HATÁROZATOT:
   1. cikk
   Módosítás
   Az EKB/2011/8 határozat 2. cikkének (3) bekezdése helyébe a következő szöveg lép:

      „(3)   Az Igazgatóság rendelkezik hatáskörrel a gyártó környezetvédelmi, valamint egészségügyi és biztonsági akkreditációjára vonatkozó minden határozat meghozatalára, figyelembe véve a Bankjegybizottság véleményét, és tájékoztatja azokról a Kormányzótanácsot. Az Igazgatóság dönthet a környezetvédelmi, egészségügyi és biztonsági akkreditáció 6. és 8. cikk szerinti megadására és megújítására vonatkozó hatáskörnek egy vagy több tagjára történő átruházásáról.”

   2. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Frankfurt am Mainban, 2012. április 26-án.

            az EKB elnöke

         Mario DRAGHI

      (1)  HL L 176., 2011.7.5., 52. o.


title: Az Európai Parlament (EU) 2017/1635 határozata (2017. április 27.) az Energiaszabályozók Együttműködési Ügynöksége 2015-ös pénzügyi évre vonatkozó elszámolásának lezárásáról

text:
               29.9.2017

               HU

               Az Európai Unió Hivatalos Lapja

               L 252/165

         AZ EURÓPAI PARLAMENT (EU) 2017/1635 HATÁROZATA
   (2017. április 27.)
   az Energiaszabályozók Együttműködési Ügynöksége 2015-ös pénzügyi évre vonatkozó elszámolásának lezárásáról
   AZ EURÓPAI PARLAMENT,

               —

               tekintettel az Energiaszabályozók Együttműködési Ügynöksége 2015-ös pénzügyi évre vonatkozó végleges éves beszámolójára,

               —

               tekintettel a Számvevőszéknek az Energiaszabályozók Együttműködési Ügynöksége 2015-ös pénzügyi évre vonatkozó éves beszámolójáról szóló jelentésére, az ügynökség válaszával együtt (1),

               —

               tekintettel a Számvevőszéknek a 2015-ös pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (2),

               —

               tekintettel a 2015-ös pénzügyi évre vonatkozó költségvetés végrehajtása tekintetében az ügynökség számára adandó mentesítésről szóló, 2017. február 21-i tanácsi ajánlásra, (05873/2017 – C8-0075/2017),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Energiaszabályozók Együttműködési Ügynöksége létrehozásáról szóló, 2009. július 13-i 713/2009/EK európai parlamenti és tanácsi rendeletre (4) és különösen annak 24. cikkére,

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (5), és különösen annak 108. cikkére,

               —

               tekintettel eljárási szabályzata 94. cikkére és IV. mellékletére,

               —

               tekintettel a Költségvetési Ellenőrző Bizottság jelentésére (A8-0147/2017),

               1.

               jóváhagyja az Energiaszabályozók Együttműködési Ügynöksége 2015-ös pénzügyi évre szóló elszámolásának lezárását;

               2.

               utasítja elnökét, hogy továbbítsa ezt a határozatot az Energiaszabályozók Együttműködési Ügynöksége igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Antonio TAJANI

            a főtitkár

         Klaus WELLE

      (1)  HL C 449., 2016.12.1., 17. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 211., 2009.8.14., 1. o.

      (5)  HL L 328., 2013.12.7., 42. o.


title: 2011/502/EU: A Bizottság határozata ( 2011. augusztus 10. ) az emberkereskedelemmel foglalkozó szakértői csoport létrehozásáról és a 2007/675/EK határozat hatályon kívül helyezéséről

text:
               12.8.2011

               HU

               Az Európai Unió Hivatalos Lapja

               L 207/14

         A BIZOTTSÁG HATÁROZATA
   (2011. augusztus 10.)
   az emberkereskedelemmel foglalkozó szakértői csoport létrehozásáról és a 2007/675/EK határozat hatályon kívül helyezéséről
   (2011/502/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   mivel:

               (1)

               A Szerződés 67. cikkének (3) bekezdése az Európai Unióra bízta azt a feladatot, hogy magas szintű biztonságot biztosítson a szabadságon, a biztonságon és a jog érvényesülésén alapuló térségben. Ezt a célkitűzést a szervezett és egyéb bűnözés, így az emberkereskedelem és a gyermekek sérelmére elkövetett bűncselekmények megelőzése és az ezek elleni küzdelem révén kell megvalósítani.

               (2)

               Az Európai Unió Alapjogi Chartája 5. cikkének (3) bekezdése tiltja az emberkereskedelmet.

               (3)

               Az emberkereskedelem megelőzéséről, és az ellene folytatott küzdelemről, az áldozatok védelméről, valamint a 2002/629/IB tanácsi kerethatározat felváltásáról szóló, 2011. április 5-i 2011/36/EU európai parlamenti és tanácsi irányelv (1) meghatározása szerint az emberkereskedelem az alapvető jogok és az emberi méltóság sérelmére is kiterjedő súlyos bűncselekmény, amely a teljes emberkereskedelmi lánc mentén – a származási, tranzit- és célországban egyaránt – multidiszciplináris megközelítést tesz szükségessé.

               (4)

               2003. március 25-én a Bizottság 2003/209/EK határozatában (2) úgy határozott, hogy létrehozza az emberkereskedelemmel foglalkozó szakértői csoport néven ismert tanácsadó csoportot. 2007/675/EK határozatával (3) a Bizottság hatályon kívül helyezte a 2003. március 25-i határozatot, és az emberkereskedelemmel foglalkozó szakértői csoport elnevezéssel új tanácsadó csoportot hozott létre, amely lényegesen hozzájárult az emberkereskedelem megelőzéséhez, és az ellene folytatott küzdelemhez, továbbá lehetővé tette a Bizottság számára az emberkereskedelemre vonatkozó kezdeményezésekkel kapcsolatos vélemények összegyűjtését. A 2007/675/EK határozat hároméves érvényességi idejének lejárta után e jogszabályt hatályon kívül kell helyezni és fel kell váltani.

               (5)

               Tekintettel mindkét szakértői csoport 2003 óta folytatott értékes munkájára, mely lehetővé tette, hogy a Bizottság továbbfejlessze az e területre vonatkozó politikáját, valamint figyelembe véve az emberkereskedelemre vonatkozó politika globális szinten egyre fokozódó jelentőségét, továbbra is szükség van szakértői csoportra.

               (6)

               Az új szakértői csoportnak továbbra is tanácsot kell adnia a Bizottságnak, szem előtt tartva a közelmúlt uniós szintű fejleményeit, amelyek felölelik a 2011/36/EU irányelv elfogadását; az emberkereskedelem elleni küzdelem európai uniós koordinátorának kinevezését; az emberkereskedelem elleni fellépés uniós külső dimenziójának megerősítéséről szóló, 2009. november 30-i intézkedésorientált dokumentumot.

               (7)

               A csoportot 15 olyan tagnak kell alkotnia, akik az emberkereskedelem elleni politikák minden aspektusára kiterjedő széles körű szaktudással rendelkeznek, továbbá a tagok intézményi hátterét és az általuk képviselt földrajzi régiókat tekintve is kiegyensúlyozott megoszlást kell érvényesíteni.

               (8)

               A csoport tagjai számára meg kell határozni az információk nyilvánosságra hozatalára vonatkozó szabályokat.

               (9)

               A csoport tagjaival kapcsolatos személyes adatokat a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletnek (4) megfelelően kell feldolgozni.

               (10)

               A tagok hivatali ideje négy év, és megújítható.

               (11)

               E határozat alkalmazását célszerű határozott időtartamhoz kötni. A Bizottság kellő időben megfontolja, indokolt-e ezt az időtartamot meghosszabbítani.

               (12)

               A 2007/675/EK határozatot hatályon kívül kell helyezni,

         A KÖVETKEZŐKÉPPEN HATÁROZOTT:
   1 cikk
   Tárgy
   Létrejön az emberkereskedelemmel foglalkozó szakértői csoport (a továbbiakban: a csoport).
   2 cikk
   Feladatok
   A csoport feladatai a következők (5):

               a)

               tanácsadás a Bizottságnak az emberkereskedelemmel és e bűncselekmény áldozatainak védelmével kapcsolatos kérdésekben oly módon, hogy szükség esetén, a Bizottsággal egyetértésével írásbeli állásfoglalásokat ad ki, továbbá biztosítja e témakör következetes megközelítését;

               b)

               segítségnyújtás a Bizottságnak az emberkereskedelem területére vonatkozó nemzeti, európai és nemzetközi szintű politikák alakulásának értékelésében;

               c)

               a Bizottság támogatása az emberkereskedelem elleni politikák hatókörébe tartozó lehetséges nemzeti, európai és nemzetközi szintű intézkedések és fellépések feltárásában és meghatározásában;

               d)

               az emberkereskedelemmel kapcsolatos kérdések megvitatását és tapasztalatcserét lehetővé tevő fórum biztosítása.

         3 cikk
   Konzultáció
   A Bizottság az emberkereskedelemmel kapcsolatos bármely ügyben kikérheti a csoport véleményét.
   4 cikk
   Tagság – kinevezés
   (1)   A csoport 15 tagból áll.
   (2)   A csoport tagjai olyan személyek, akik szakismerettel és tapasztalattal rendelkeznek az emberkereskedelem megelőzése, és az ellene folytatott küzdelem, valamint e bűncselekmény áldozatainak védelme terén.
   (3)   A csoport összetétele tükrözi, hogy kiegyensúlyozott arányban van szükség szaktudásra az emberkereskedelem különböző formái és eltérő aspektusai – így például (de nem kizárólag) a munkaügy, az egészségügyi ellátás, a bűnüldözés, a migráció, az áldozat-támogatás, a fejlesztési együttműködés, a nemi kérdések, a gyermekek, az alapvető jogok és az oktatás – tekintetében.
   (4)   A szakértői csoport tagjainak olyan személyeknek kell lenniük, akik az EU valamely tagállamának állampolgárai, illetve adott esetben egy tagjelölt vagy potenciális tagjelölt ország vagy az Európai Gazdasági Térség országának állampolgárai.
   (5)   A tagokat a Belügyi Főigazgatóság főigazgatója nevezi ki a pályázati felhívásra jelentkező személyek közül (lásd e határozat mellékletét).
   (6)   A pályázati felhívás alapján a csoportban való tagságra alkalmasnak ítélt, de ki nem nevezett jelöltek – egyetértésükkel – tartaléklistára kerülnek. A Bizottság ezt a listát szükség esetén póttagok kinevezésére használhatja.
   (7)   A tagokat személyes minőségükben nevezik ki négy éves időtartamra. Hivatali idejük lejártáig vagy a helyükbe lépő tagok kinevezéséig maradnak hivatalukban. Megbízatásuk megújítható.
   (8)   A szakértői csoport tevékenységéhez érdemben hozzájárulni többé nem tudó, illetve a tisztségéről lemondó, vagy az e cikkben vagy a Szerződés 339. cikkében előírt feltételeket nem teljesítő tag helyére annak hivatali idejének hátralevő részére új tag nevezhető ki.
   (9)   A tagok függetlenül, a közérdeknek megfelelően járnak el.
   (10)   A csoport tagjainak nevét közzéteszik a Bizottság szakértői csoportjai és az egyéb hasonló entitások nyilvántartásában (6), valamint a Belügyi Főigazgatóság honlapján.
   (11)   A személyes adatok összegyűjtése, feldolgozása és közzététele a 45/2001/EK rendelettel összhangban történik.
   5 cikk
   Működés
   (1)   A csoport elnöki tisztségét az emberkereskedelem elleni küzdelem európai uniós koordinátora tölti be.
   (2)   A Bizottság egyetértésével a csoport feladatmeghatározása alapján egyes konkrét kérdések tanulmányozására alcsoportok hozhatók létre. Megbízatásuk teljesítését követően az alcsoportokat fel kell oszlatni.
   (3)   Az elnök a csoport vagy alcsoport munkájába eseti alapon bevonhat olyan külső szakértőket is, akik egy adott napirendi kérdésben különösen jártasak.
   (4)   Az elnök felkérheti a tagállamok, a tagjelölt országok, a potenciális tagjelölt országok vagy harmadik országok, illetve nemzetközi, kormányközi vagy nem-kormányzati szervezetek hivatalos képviselőit, hogy meghívott szakértőként vagy megfigyelőként vegyenek részt a csoport ülésein.
   (5)   Legkésőbb két hónappal a csoport hivatali idejének kezdete, valamint két hónappal hivatali idejének félideje után a Bizottság és a csoport megbeszélést folytat, hogy megvitassák a csoport munkájának kiemelt területeire vonatkozó álláspontjaikat.
   (6)   A munka kiemelt területeit úgy kell meghatározni, hogy azok megfeleljenek az emberkereskedelem valamennyi vonatkozása tekintetében adandó összehangolt, multidiszciplináris és következetes szakpolitikai választ igényének.
   (7)   A csoport tagjai, valamint a felkért szakértők és megfigyelők betartják a Szerződésekben és azok végrehajtási szabályaiban előírt szakmai titoktartási követelményeket, valamint az EU minősített információinak a védelmére a 2001/844/EK, ESZAK, EURATOM bizottsági határozat mellékletében meghatározott bizottsági biztonsági szabályokat (7). E kötelezettségeik esetleges elmulasztása esetén a Bizottság meghozhatja a szükséges intézkedéseket.
   (8)   A csoport és az alcsoportok üléseinek helyszínét a Bizottság biztosítja. A titkársági feladatok ellátásáról a Bizottság gondoskodik.
   (9)   A csoport véleményeket ad és jelentéseket készít a Bizottságnak. A Bizottság a vélemény vagy a jelentés benyújtására határidőt állapíthat meg.
   (10)   A csoport tanácskozásain nem szavaznak. Amennyiben a csoport egy véleményt vagy jelentést egyhangúan fogad el, úgy közös következtetéseket készít, és a jegyzőkönyvhöz csatolja azokat. Amennyiben a csoporton belül egy véleményről vagy jelentésről nem sikerül teljes egyetértést elérni, a csoport tájékoztatja a Bizottságot a kinyilvánított eltérő nézetekről.
   (11)   A Bizottság a szóban forgó dokumentum eredeti nyelvén közzéteheti a csoport bármely összefoglalóját, következtetését, illetve részleges következtetését vagy munkadokumentumát.
   (12)   A Bizottság a csoport tevékenységére vonatkozó lényeges információkat közzéteszi a szakértői csoportok nyilvántartásában vagy a Belügyi Főigazgatóság honlapján, a nyilvántartásban megadott internetes címen.
   6 cikk
   A kiadások fedezése
   (1)   A csoport tevékenységeiben részt vevők szolgálataikért nem részesülnek díjazásban.
   (2)   A csoport munkájában részt vevők utazási és ellátási költségeit a Bizottság a hatályos bizottsági rendelkezéseknek megfelelően téríti meg.
   (3)   Az említett költségeket az éves forrásfelosztási eljárás keretében megállapított, rendelkezésre álló előirányzatok erejéig térítik vissza.
   7 cikk
   Hatályon kívül helyezés
   A 2007/675/EK határozat hatályát veszti.
   8 cikk
   Hatálybalépés és alkalmazandóság
   Ez a határozat az Európai Unió Hivatalos Lapjában való kihirdetését követő huszadik napon lép hatályba és 5 évig kell alkalmazni.

      Kelt Brüsszelben, 2011. augusztus 10-én.

            a Bizottság részéről

            az elnök

         José Manuel BARROSO

      (1)  HL L 101., 2011.4.15., 1. o.

      (2)  HL L 79., 2003.3.26., 25. o.

      (3)  A Bizottság 2007/675/EK határozata (2007. október 17.) az emberkereskedelemmel foglalkozó szakértői csoport létrehozásáról (HL L 277., 2007.10.20., 29. o.).

      (4)  HL L 8., 2001.1.12., 1. o.

      (5)  E felsorolás szükség esetén kiigazítható.

      (6)  Azok a tagok, akik nem járulnak hozzá nevük közzétételéhez, mentességet kérhetnek ez alól. A kérelem akkor tekintendő indokoltnak, ha a közzététel veszélyeztetné az illető tag biztonságát vagy feddhetetlenségét, illetve indokolatlanul sértené magánélethez fűződő jogait.

      (7)  A Bizottság 2001/844/EK, ESZAK, Euratom határozata (2001. november 29.) eljárási szabályzatának módosításáról (HL L 317., 2001.12.3., 1. o.).

      MELLÉKLET

         Pályázati felhívás az emberkereskedelem elleni küzdelemmel foglalkozó szakértői csoportba személyes képességeik alapján kinevezendő szakértők kiválasztására

      2011/502/EU (1) határozatával a Bizottság létrehozta az emberkereskedelemmel foglalkozó szakértői csoportot. Az emberkereskedelem elleni küzdelem európai uniós koordinátora tölti be a csoport elnöki tisztségét. Az elnök bármely, emberkereskedelemmel kapcsolatos kérdésben kikérheti a csoport véleményét.
      A szakértői csoport feladatai a következők:

                  a)

                  tanácsadás a Bizottságnak az emberkereskedelemmel kapcsolatos kérdésekben oly módon, hogy szükség esetén, a Bizottsággal egyetértésével írásbeli állásfoglalásokat ad ki, továbbá biztosítja e témakör következetes megközelítését;

                  b)

                  segítségnyújtás a Bizottságnak az emberkereskedelem területére vonatkozó nemzeti, európai és nemzetközi szintű politikák alakulásának értékelésében;

                  c)

                  a Bizottság támogatása az emberkereskedelem elleni politika hatókörébe tartozó lehetséges európai és nemzeti szintű intézkedések és fellépések feltárásában és meghatározásában;

                  d)

                  az emberkereskedelemmel kapcsolatos kérdések megvitatását lehetővé tevő fórum biztosítása, valamint tapasztalatcsere folytatása.

            A Bizottság ezért pályázati felhívást tesz közzé a szakértői csoport tagjainak kiválasztása érdekében.
      A csoport 15 tagból áll, akiket személyes minőségükben, a fenti határozat 4. cikkének megfelelően neveznek ki.
      A Bizottság a tagokat személyes minőségükben választja ki megújítható négy éves időtartamra. A tagok külső befolyástól mentes, független véleményt adnak a Bizottságnak, továbbá tiszteletben tartják a szakértői csoport létrehozásáról szóló bizottsági határozat 5. cikkében említett titoktartási szabályokat. A tagok vállalják, hogy függetlenül, a közérdeknek megfelelően járnak el. A Bizottság a pályázatok értékelésekor az alábbi kritériumokat veszi figyelembe:

                  a)

                  bizonyított szakértelem, többek között európai és/vagy nemzetközi szinten elért magas szintű szakmai eredmények és tapasztalatok (legalább öt év) az emberkereskedelem megelőzése, és az ellene folytatott küzdelem, valamint az áldozatok védelme terén és/vagy a kapcsolódó területeken;

                  b)

                  az emberkereskedelem elleni küzdelem területére vonatkozó jelenlegi uniós vívmányok alapos ismerete;

                  c)

                  igazolt képesség az angol nyelven való munkavégzésre;

                  d)

                  annak szükségessége, hogy a szakértői csoporton belül kiegyensúlyozott arány jöjjön létre a pályázók reprezentativitása, a nemek és a földrajzi származás tekintetében (2);

                  e)

                  annak szükségessége, hogy kiegyensúlyozott arányban álljon rendelkezésre szakismeret az emberkereskedelem különböző formái, köztük a munkára kényszerítés és a szexuális kizsákmányolás, illetve különféle aspektusai, pl.: a megelőzés, üldözés, az áldozatok segítése, valamint az egyéb kapcsolódó területek, így többek között (de nem kizárólag) a bűnüldözés, a munkaügy, a migráció, az egészségügyi ellátás, a szociális szolgáltatások, a gyermekek jogai, az oktatás és az alapvető jogok, a szociális jogok, a nemek közötti egyenlőség, stb. tekintetében;

                  f)

                  annak szükségessége, hogy elősegítsük a 2007/675/EK bizottsági határozattal létrehozott szakértői csoport munkájának folytatását (3);

                  g)

                  a szakértői csoport tagjainak olyan személynek kell lenniük, akik az EU valamely tagállamának állampolgárai, illetve adott esetben egy tagjelölt vagy potenciális tagjelölt ország vagy az Európai Gazdasági Térség országának állampolgárai.

            A fentieket a kitöltött önéletrajz és pályázati űrlap alapján értékelik.
      A pályázatok kizárólag a pályázati formanyomtatvány (függelék) és az önéletrajz-minta kitöltésével nyújthatók be (4). Felkérjük a pályázókat, hogy pályázatukban világosan jelöljék meg, hogy az emberkereskedelem elleni küzdelem mely területén rendelkeznek különleges szakismerettel.
      A megfelelően aláírt pályázatokat elektronikus vagy postai úton legkésőbb […]-ig kell eljuttatni az alábbi címre:

                  European Commission (Európai Bizottság)

                  Directorate-General Home Affairs (Belügyi Főigazgatóság)

                  Unit A2 Secretariat (A2 csoport, titkárság)

                  LX 46 3/131

                  1049 BRUXELLES (Brüsszel)

                  Belgium

                  HOME-ANTITRAFFICKING@ec.europa.eu

            Elektronikus úton küldött pályázatok esetén a benyújtás időpontja az elküldés dátumának felel meg. Postai úton küldött pályázatok esetén a postabélyegzőn szereplő dátumot tekintjük a benyújtás időpontjának.
      A Bizottság a szakértői csoport tevékenységeivel kapcsolatos utazási és tartózkodási költségeket a saját hatályban lévő rendelkezéseinek megfelelően téríti vissza, a rendelkezésre álló költségvetési előirányzatok keretei között. A tagok nem kapnak javadalmazást tevékenységükért.
      A szakértői csoport tagjainak listáját közzéteszik a Bizottság szakértői csoportjai és az egyéb hasonló entitások nyilvántartásában (5), valamint a Belügyi Főigazgatóság honlapján.
      A személyes adatok összegyűjtése, feldolgozása és közzététele a 45/2001/EK európai parlamenti és tanácsi rendelet rendelkezéseinek megfelelően történik (6).
      További tájékoztatásért kérem forduljon a következő személyhez: Joanna BECZAŁA, telefon: +32-2-29-69639, e-mail: joanna.beczala@ec.europa.eu
      A pályázatok eredményeire vonatkozó információkat közzétesszük a Belügyi Főigazgatóság honlapján, valamint szükség esetén az Európai Unió Hivatalos Lapjában.

         (1)  A Bizottság határozata 2011/502/EU (2011. augusztus 10.) az emberkereskedelemmel foglalkozó szakértői csoport létrehozásáról és a 2007/675/EK határozat hatályon kívül helyezéséről (lásd e Hivatalos Lap 14. oldalát).

         (2)  A Bizottság 2000/407/EK határozata (2000. június 19.) a Bizottság által létrehozott bizottságokban és szakértői csoportokban a nemek egyensúlyáról (HL L 154., 2000.6.27., 34. o.).

         (3)  A Bizottság 2007/675/EK határozata (2007. október 17.) az emberkereskedelemmel foglalkozó szakértői csoport létrehozásáról (HL L 277., 2007.10.20., 29. o.).

         (4)  A benyújtott önéletrajzok elkészítésekor az európai formátumot kell követni: www.cedefop.eu.int/transparency/cv.asp.

         (5)  Azok a tagok, akik nem járulnak hozzá nevük közzétételéhez, mentességet kérhetnek ez alól. A kérelem akkor tekintendő indokoltnak, ha a közzététel veszélyeztetné az illető tag biztonságát vagy feddhetetlenségét, illetve indokolatlanul sértené magánélethez fűződő jogait.

         (6)  Az Európai Parlament és a Tanács 45/2001/EK rendelete (2000. december 18.) a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról (HL L 8., 2001.1.12., 1. o.).

         Függelék


title: 2006/455/EK,Euratom: A Tanács és a Bizottság határozata ( 2005. február 21. ) az egyrészről az Európai Közösségek és azok tagállamai, másrészről Grúzia közötti partnerségi és együttműködési megállapodásnak a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Unióhoz való csatlakozásának figyelembevételéről szóló jegyzőkönyvének elfogadásáról

text:
               6.7.2006

               HU

               Az Európai Unió Hivatalos Lapja

               L 185/14

      A TANÁCS ÉS A BIZOTTSÁG HATÁROZATA

   (2005. február 21.)
   az egyrészről az Európai Közösségek és azok tagállamai, másrészről Grúzia közötti partnerségi és együttműködési megállapodásnak a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Unióhoz való csatlakozásának figyelembevételéről szóló jegyzőkönyvének elfogadásáról
   (2006/455/EK, Euratom)
   AZ EURÓPAI UNIÓ TANÁCSA
   ÉS AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre, és különösen annak 44. cikke (2) bekezdésére, 47. cikke (2) bekezdésének utolsó mondatára, valamint 55. cikkére, 57. cikke (2) bekezdésére, 71. cikkére, 80. cikke (2) bekezdésére, 93. cikkére, 94. cikkére, 133. cikkére és 181a. cikkére, a 300. cikke (2) bekezdésének második mondatával és 300. cikke (3) bekezdésének első albekezdésével összefüggésben,
   tekintettel az Európai Atomenergia-közösséget létrehozó szerződésre és különösen annak 101. cikke második bekezdésére,
   tekintettel a 2003-as csatlakozási szerződésre és különösen annak 2. cikke (3) bekezdésére,
   tekintettel a 2003-as csatlakozási okmányra és különösen annak 6. cikke (2) bekezdésére,
   tekintettel a Bizottság javaslatára,
   tekintettel az Európai Parlament véleményére, (1)

   tekintettel a Tanács jóváhagyására az Európai Atomenergia-közösséget létrehozó szerződés 101. cikkének megfelelően,
   mivel:

               (1)

               Az egyrészről az Európai Közösségek és azok tagállamai, másrészről Grúzia közötti partnerség létrehozásáról szóló partnerségi és együttműködési megállapodásnak a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Unióhoz való csatlakozásának figyelembevételéről szóló jegyzőkönyv az Európai Közösségek és azok tagállamai nevében 2004. április 30-án aláírásra került.

               (2)

               A jegyzőkönyvet 2004. május 1-től kezdődően a hatálybalépés időpontjáig átmeneti jelleggel alkalmazták.

               (3)

               A jegyzőkönyvet jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az Európai Közösség, az Európai Atomenergia-közösség és azok tagállamai jóváhagyják az egyrészről az Európai Közösségek és annak tagállamai, másrészről Grúzia közötti partnerség létrehozásáról szóló partnerségi és együttműködési megállapodásnak a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Unióhoz való csatlakozásának figyelembevételéről szóló jegyzőkönyvet.
   A jegyzőkönyv szövegét csatolták e határozathoz (2).
   2. cikk
   A jegyzőkönyv 4. cikkében előírt értesítést a Közösség és tagállamai nevében a Tanács elnöke küldi meg. Ezzel egy időben az Európai Atomenergia-közösség nevében az értesítést a Bizottság elnöke küldi meg.

      Kelt Brüsszelben, 2005. február 21-én.

            a Tanács részéről

            az elnök

         J. ASSELBORN

            a Bizottság részéről

            az elnök

         J. M. BARROSO

      (1)  2004. október 26-i vélemény (a Hivatalos Lapban még nem tették közzé).

      (2)  Lásd e Hivatalos Lap 10. oldalát.


title: A Tanács határozata ( 2009. december 22. ) a Régiók Bizottsága egy portugál tagjának kinevezéséről

text:
               31.12.2009

               HU

               Az Európai Unió Hivatalos Lapja

               L 353/69

      A TANÁCS HATÁROZATA

   (2009. december 22.)
   a Régiók Bizottsága egy portugál tagjának kinevezéséről
   (2009/1026/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a portugál kormány javaslatára,
   mivel:

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).

               (2)

               José MACÁRIO CORREIA hivatali idejének lejártát követően a Régiók Bizottsága egy tagjának helye megüresedett,

         A KÖVETKEZŐKÉPPEN HATÁROZOTT:
   1. cikk
   A Tanács a hivatali idő hátralévő részére, azaz 2010. január 25-ig, a Régiók Bizottsága tagjává nevezi ki a következő személyt:
   José MACÁRIO CORREIA, Presidente da Câmara Municipal de Faro.
   2. cikk
   Ez a határozat az elfogadásának napján lép hatályba.

      Kelt Brüsszelben, 2009. december 22-én.

            a Tanács részéről

            az elnök

         A. CARLGREN

      (1)  HL L 56., 2006.2.25., 75. o.


title: 2014/521/EU: A Tanács határozata ( 2014. július 30. ) a Régiók Bizottsága két horvát tagjának és négy horvát póttagjának kinevezéséről

text:
               6.8.2014

               HU

               Az Európai Unió Hivatalos Lapja

               L 233/30

         A TANÁCS HATÁROZATA
   (2014. július 30.)
   a Régiók Bizottsága két horvát tagjának és négy horvát póttagjának kinevezéséről

      (2014/521/EU)

   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a horvát kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1), illetve 2010/29/EU határozatot (2).

               (2)

               A Horvát Köztársaság Európai Unióhoz való csatlakozását követően a Régiók Bizottságát kilenc új taggal és kilenc új póttaggal kell bővíteni, akiket Horvátország regionális és helyi szerveinek képviseletére kell kinevezni. A Tanács 2013. július 1-jén elfogadta a 2013/342/EU határozatot (3), amelyben a 2015. január 25-ig tartó időszakra nyolc horvát tagot és kilenc horvát póttagot nevezett ki. A Régiók Bizottsága egy tagjának helye tehát a 2013/342/EU határozat elfogadása óta betöltetlen.

               (2)

               Ivan JAKOVČIĆ hivatali idejének lejártát követően a Régiók Bizottsága egy tagjának helye megüresedett.

               (3)

               Miroslav ČAČIJA, Blanka GLAVICA-JEČMENICA, Andrija RUDIĆ és Ivana POSAVEC KRIVEC hivatali idejének lejártát követően a Régiók Bizottsága négy póttagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a Régiók Bizottságába a következő személyeket nevezi ki:

               a)

               tagként:

                           —

                           Valter FLEGO, Prefect of Istra County

                           —

                           Željko TURK, Mayor of the City of Zaprešić.

                     valamint

               b)

               póttagként:

                           —

                           Ivan VUČIĆ, Prefect of Karlovac County

                           —

                           Alojz TOMAŠEVIĆ, Prefect of Požega-Slavonia County

                           —

                           Jasna PETEK, Deputy Prefect of Krapina-Zagorje County

                           —

                           Damir DEKANIĆ, Mayor of Municipality of Andrijaševci.

         2. cikk
   Ez a határozat az elfogadásának napján lép hatályba.

      Kelt Brüsszelben, 2014. július 30-án.

            a Tanács részéről

            az elnök

         S. GOZI

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.

      (3)  HL L 183., 2013.7.2., 8. o.


title: 2014/610/EU: Az Európai Parlament határozata ( 2014. április 3. ) az Európai Alapítvány az Élet- és Munkakörülmények Javításáért 2012-es pénzügyi évre vonatkozó elszámolása lezárásáról

text:
               5.9.2014

               HU

               Az Európai Unió Hivatalos Lapja

               L 266/285

         AZ EURÓPAI PARLAMENT HATÁROZATA
   (2014. április 3.)
   az Európai Alapítvány az Élet- és Munkakörülmények Javításáért 2012-es pénzügyi évre vonatkozó elszámolása lezárásáról
   (2014/610/EU)
   AZ EURÓPAI PARLAMENT,

               —

               tekintettel az Európai Alapítvány az Élet- és Munkakörülmények Javításáért 2012-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Alapítvány az Élet- és Munkakörülmények Javításáért 2012-es pénzügyi évre vonatkozó éves beszámolójáról szóló jelentésére, az alapítvány válaszaival együtt (1),

               —

               tekintettel a Tanács 2014. február 18-i ajánlására (05849/2014 – C7-0054/2014),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Alapítvány az Élet- és Munkakörülmények Javításáért létrehozásáról szóló, 1975. május 26-i 1365/75/EGK tanácsi rendeletre (4) és különösen annak 16. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A7-0183/2014),

               1.

               jóváhagyja az Európai Alapítvány az Élet- és Munkakörülmények Javításáért 2012-es pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az Európai Alapítvány az Élet- és Munkakörülmények Javításáért igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 365., 2013.12.13., 221. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 139., 1975.5.30., 1. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.


title: A Tanács (EU) 2016/206 határozata (2016. február 12.) a Régiók Bizottságának az Osztrák Köztársaság által javasolt egy póttagja kinevezéséről

text:
               16.2.2016

               HU

               Az Európai Unió Hivatalos Lapja

               L 39/44

         A TANÁCS (EU) 2016/206 HATÁROZATA
   (2016. február 12.)
   a Régiók Bizottságának az Osztrák Köztársaság által javasolt egy póttagja kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel az osztrák kormány javaslatára,
   mivel:

               (1)

               A Tanács 2015. január 26-án, 2015. február 5-én, illetve 2015. június 23-án elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), (EU) 2015/190 (2), illetve (EU) 2015/994 (3) határozatot.

               (2)

               Johannes PEINSTEINER hivatali idejének lejártát követően a Régiók Bizottsága egy póttagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2020. január 25-ig, a Régiók Bizottsága póttagjává nevezi ki a következő személyt:

               —

               Dr. Carmen KIEFER, Vizebürgermeisterin der Marktgemeinde Kuchl.

         2. cikk
   Ez a határozat az elfogadásának napján lép hatályba.

      Kelt Brüsszelben, 2016. február 12-én.

            a Tanács részéről

            az elnök

         J.R.V.A. DIJSSELBLOEM

      (1)  A Tanács (EU) 2015/116 határozata (2015. január 26.) a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 20., 2015.1.27., 42. o.).

      (2)  A Tanács (EU) 2015/190 határozata (2015. február 5.) a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 31., 2015.2.7., 25. o.).

      (3)  A Tanács (EU) 2015/994 határozata (2015. június 23.) a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 159., 2015.6.25., 70. o.).


title: A Tanács (EU) 2016/1203 határozata (2016. július 18.) a Régiók Bizottságának a Spanyol Királyság által javasolt egy tagja és egy póttagja kinevezéséről

text:
                  23.7.2016

                  HU

                  Az Európai Unió Hivatalos Lapja

                  L 198/44

            A TANÁCS (EU) 2016/1203 HATÁROZATA
      (2016. július 18.)
      a Régiók Bizottságának a Spanyol Királyság által javasolt egy tagja és egy póttagja kinevezéséről
      AZ EURÓPAI UNIÓ TANÁCSA,
      tekintettel az Európai Unió működéséről szóló szerződésre és különösen annak 305. cikkére,
      tekintettel a spanyol kormány javaslatára,
      mivel:

                  (1)

                  A Tanács 2015. január 26-án, 2015. február 5-én, illetve 2015. június 23-án elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), (EU) 2015/190 (2), illetve (EU) 2015/994 (3) határozatot.

                  (2)

                  Francesc HOMS i MOLIST hivatali idejének lejártát követően a Régiók Bizottsága egy tagjának helye megüresedett.

                  (3)

                  Roger ALBINYANA i SAIGÍ hivatali idejének lejártát követően a Régiók Bizottsága egy póttagjának helye megüresedett.

            ELFOGADTA EZT A HATÁROZATOT:
      1. cikk
      A Tanács a hivatali idő hátralévő részére, azaz 2020. január 25-ig, a Régiók Bizottságába a következő személyeket nevezi ki:

                  a)

                  tagként:

                              —

                              Jordi SOLÉ i FERRANDO, Secretario de Asuntos Exteriores y de la Unión Europea, Comunidad Autónoma de Cataluña,

                        és

                  b)

                  póttagként:

                              —

                              Amadeu ALTAFAJ i TARDIO, Representante Permanente ante la Unión Europea, Comunidad Autónoma de Cataluña
                                  (*).

            2. cikk
      Ez a határozat az elfogadásának napján lép hatályba.

         Kelt Brüsszelben, 2016. július 18-án.

               a Tanács részéről

               az elnök

            G. MATEČNÁ

         (1)  A Tanács 2015. január 26-i (EU) 2015/116 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 20., 2015.1.27., 42. o.).

         (2)  A Tanács 2015. február 5-i (EU) 2015/190 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 31., 2015.2.7., 25. o.).

         (3)  A Tanács 2015. június 23-i (EU) 2015/994 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 159., 2015.6.25., 70. o.).

         (*)  Spanyolország kormánya Katalónia Legfelsőbb Bírósága előtt megtámadta a „Katalónia Autonóm Közösség Európai Unió melletti állandó képviselője” megnevezés használatát.